ประจำเดือนมาครั้งสุดท้าย 6-8 พค. วันที่ 9 พค. ประจำเดือนหมด มีเพศสัมพันธุ์กับแฟนจำไม่ได้ว่าหลั่งในไหม จึงซื้อยาคุมฉุกเฉินมากินทันที และกินครบทั้ง2เม็ด ต่อมามีเลือดออกตั้งแต่วันที่ 11-17 พค. ต่อมามีเพศสัมพันธุ์อีกครั้งวันที่ 2 มิย. แต่ถุงยางขาด จึงซื้อยาคุมฉุกเฉินมากินทันทีภายใน 30 นาที กินครบทั้ง2เม็ด ล่าสุดวันนี้ 18 มิย. ประจำเดือนยังไม่มา มีโอกาสท้องไหมคะ
สวัสดีค่ะ คุร หากประจำเดือนมาวันที่ 6 พ.ค. และได้มีเพศสัมพันธ์ในวันที่ 9 พ.ค. เท่ากับมีเพศสัมพันธ์ในวันที่ 4 นับตั้งแต่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นน้อยมาก อาจไม่จำเป็นต้องทานยาคุมฉุกเฉินสำหรับเลือดที่ออกในวันที่ 11-17 พ.ค. อาจเป็นเลือดที่เกิดจากผลข้างเคียงของการทานยาคุมฉุกเฉินได้ส่วนการมีเพศสัมพันธ์ในวันที่ 2 มิ.ย. หากได้ทานยาคุมฉุกเฉินภายใน 30 นาทีหลังจากมีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95%ดังนั้นการที่ประจำเดือนยังไม่มา อาจเกิดจาก1. การตั้งครรภ์ แต่ก็เป็นไปได้น้อยดังกล่าวไป2. ผลจากยาคุมฉุกเฉิน ที่ทำให้ประจำเดือนมาช้ากว่าปกติได้3. มีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็วแนะนำให้ลองตรวจหาการตั้งครรภ์ดูก่อนค่ะ หากตรวจไม่พบจะได้ไม่ต้องกังวล และให้รอประจำเดือนไปอีกซักระยะ ประจำเดือนน่าจะมาในที่สุดหากมีเพศสัมพันธ์บ่อยๆ แนะนำควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด เป็นต้น ไม่ควรใช้ยาคุมฉุกเฉินบ่อยครั้ง เพราะจะทำให้รังไข่ทำงานผิดปกติ และมีประจำเดือนผิดปกติได้ค่ะ